
REFERAT DE INIȚIERE

[bookmark: _Hlk195260924]Subsemnatul Sasu Andrei-Ciprian, secretar al Comisiei pentru probleme de apărare, consider că este necesar să se inițieze un proiect de hotărâre pentru modificarea şi completarea Hotărârii Consiliului Local nr. 5/26.01.2022 privind stabilirea agenţilor economici care vor fi cuprinşi în Programul de aprovizionare cu produse alimentare şi nealimentare ce urmează a fi distribuite raţionalizat populaţiei, în situaţii deosebite stabilite de lege. 
Agenţii economici prevăzuți în anexa la HCL nr.5/26.01.2022 trebuie să asigure desfacerea produselor raţionalizate către populaţia arondată fiecăruia, pe cartiere, fapt care impune actualizarea anexei la hotărâre. 
Ansamblul de măsuri şi de acţiuni care se stabilesc şi se realizează din timp de pace, în vederea utilizării potenţialului economic şi uman al ţării, pentru satisfacerea nevoilor de apărare şi asigurarea continuităţii activităţilor economico-sociale în caz de mobilizare sau de război, face parte din Pregătirea economiei naţionale şi a teritoriului pentru apărare și este prevăzut la art.1 alin.  2 din Legea nr. 477/2003.  De asemenea, la art. 2 din Legea nr. 477/2003 se precizează că pregătirea economiei naţionale şi a teritoriului pentru apărare se asigură de către autorităţile publice, conform competenţelor stabilite prin lege. 
Având în vedere cele mai sus precizate, consider că iniţierea unui proiect de hotarâre este necesară.

ÎNTOCMIT,
Sasu Andrei Ciprian 

